വാഴ ദേഹത്ത് വീണ് പരിക്കേറ്റു തൊഴിലാളിക്ക് നാല് കോടി നഷ്ടപരിഹാരം വിധിച്ച് കോടതി കാന്ബെറ: ജോലി ചെയ്യുന്നതിനിടെ വാഴ മറിഞ്ഞ് ദേഹത്ത് വീണ് പരിക്കേറ്റു.ഓസ്ട്രേലിയയിലെ കോടതിയാണ് തൊഴിലാളിക്ക് നാല് കോടി രൂപ നഷ്ടപരിഹാരം വിധിച്ചത്.ജെയിം ലോംഗ്ബോട്ടംഖ എന്ന വാഴത്തോട്ടത്തിലെ തൊഴിലാളിക്കാണ് കോടതി നാല് കോടി നഷ്ടപരിഹാരം വിധിച്ചത്. എല് ആര് കോളിന്സ് ഫാമിലെ കുലകള് വെട്ടിമാറ്റുന്നതിനിടെ മുന്നില് കുലച്ച് നിന്ന ഒരു വലിയ വാഴ തൊഴിലാളിയുടെ മേല് വിഴുകയായിരുന്നു. 2016 ജൂണിലായിരുന്നു സംഭവം. തുടര്ന്ന് ജെയിമിന് ഗുരുതരമായി പരിക്കേറ്റു. കമ്ബനിയുടെ അശ്രദ്ധമൂലമാണ് തനിക്ക് അപകടം സംഭവിച്ചതെന്നും, അനാരോഗ്യം കാരണം ജോലി ചെയ്യാന് പറ്റുന്നില്ലെന്നും, നഷ്ടപരിഹാരം വേണമെന്നും ആവശ്യപ്പെട്ട് തൊഴിലാളി തന്റെ ഉടമയ്ക്കെതിരെ ഒരു കേസ് ഫയല് ചെയ്തു.ഇതിന്റെ വിധിയാണ് കമ്ബനി നാല് കോടി നല്കണമെന്ന് ജഡ്ജി കാതറിന് ഹോംസ് പറഞ്ഞത്.